
 ROMÂNIA

 JUDEŢUL TIMIŞ

 MUNICIPIUL TIMIŞOARA
 SERVICIUL ȘCOLI SPITALE ŞI BAZE SPORTIVE
NR. SC2020 – 19809/28.08.2020
RAPORT DE SPECIALITATE
Privind aprobarea atribuirii în folosinţă gratuită către unitățile de învățământ preuniversitar de stat a spațiilor modulare achiziționate de Primăria Municipiului Timișoara, în scopul și cu destinația desfășurării procesului de învățământ, pentru o perioadă de 10 ani
Având în vedere Referatul de aprobare a proiectului de hotărâre cu nr. 19808/28.08.2020 şi Proiectul de hotărâre privind aprobarea atribuirii în folosinţă gratuită către unitățile de învățământ preuniversitar de stat a spațiilor modulare achiziționate de Primăria Municipiului Timișoara,  în scopul și cu destinația desfășurării procesului de învățământ, pentru o perioadă de 10 ani,
Facem următoarele precizări:
În cadrul administrației publice a municipiului Timișoara, prin Serviciul Școli Spitale și Baze Sportive, sunt luate măsurile corespunzătoare pentru asigurarea bunei desfășurări a procesului de învățământ în școli, în ceea ce privește spațiile necesare, respectiv de asigură necesarul de săli de clasă atât pentru elevii din clasa zero, cât și condițiile ca elevii să parcurgă programa școlară în schimbul de dimineață. În acest sens, s-au achiziționat spații modulare de învățământ pentru realizarea de săli de clasă suplimentare în unitățile de învățământ preuniversitar, prin procedurile de achiziție conform cu Legea nr. 98/2016. În urma finalizării procedurilor au fost încheiate contractele de furnizare spații modulare pentru următoarele unități de învățământ: Liceul Waldorf, Școala Gimnazială nr. 13, Școala Gimnazială nr. 19, Colegiul Național Bănățean, Liceul Teologic Ortodox Antim Ivireanul.
Odată finalizate procedurile de achiziție, livrare, montaj și punere în funcțiune, spațiile modulare se atribuie unităților de învățământ evidențiate în anexa la prezentul raport.
Atribuirea spațiilor se va concretiza printr-un Contract de comodat/folosinţă gratuită, care se va încheia pentru o perioadă de 10 ani, și un proces verbal de predare – primire a spaţiilor care fac obiectul prezentului proiect de hotărâre.
Subliniem faptul că atribuirea spațiilor modulare se realizează cu respectarea prevederilor legale:
· Legea nr.1/2011 a educaţiei naţionale, la art.20, alin.1) se precizează: ”autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea”.
· OUG nr. 57/2019 privind codul administrativ:
· Art. 129, alin. (2), lit. c): Consiliul local exercită atribuţii privind administrarea domeniului public şi privat al comunei, oraşului sau municipiului;

· Art. 357, alin. (1): domeniul privat al statului sau al unităților administrativ-teritoriale este alcătuit din bunuri aflate în proprietatea lor și nu fac parte din domeniul public;
· Art. 362 – modalitățile de exercitare a dreptului de priorietate privată.

Având în vedere prevederile legale expuse în prezentul raport, apreciem că proiectul de hotărâre privind aprobarea atribuirii în folosinţă gratuită către unitățile de învățământ preuniversitar de stat a spațiilor modulare achiziționate de Primăria Municipiului Timișoara,  în scopul și cu destinația desfășurării procesului de învățământ, pentru o perioadă de 10 ani, îndeplineşte condiţiile pentru a fi supus dezbaterii şi aprobării plenului Consiliului Local.
Șef serviciu


Anca Lăudatu






Consilier
Gabriela Tamaş
Anexă la raportul de specialitate nr. 19809/28.08.2020
Lista unităților de învățământ și a contractelor de furnizare spații modulare
	Nr.crt.
	Unitate de învățământ

	Nr. contract/denumire produs
	Valoare lei 

fără TVA
	Valoare lei

cu TVA

	1.
	Liceul Waldorf (6 săli de clasă)

	Contract nr. 208/13.11.2019: Achiziție spații modulare de învățământ pentru realizarea a 6 săli de clasă pe amplasamentul Liceului Waldorf
	532.166,90
	633.278,61

	2.
	Școala Gimnazială nr. 13 (6 săli de clasă)
	Contract nr. 33/19.03.2020: Spații modulare de învățământ pentru realizarea a 20 săli de clasă pentru unități de învățământ din municipiul Timișoara
	485.714,00
	577.999,66

	3.
	Școala Gimnazială nr. 19 (8 săli de clasă)
	
	624.653,99
	743.338,25

	4.
	Colegiul Național Bănățean (6 săli de clasă)
	
	485.714,00
	577.999,66

	5.
	Liceul Teologic Ortodox Antim Ivireanul (6 săli de clasă)

	Contract nr. 150/27.07.2020: Spații modulare de învățământ pentru realizarea a 6 săli de clasă pentru Liceul Teologic Ortodox Antim Ivireanul
	494.946,00
	588.985,74


Șef Serviciu
Anca Lăudatu

